৪নং চিরাপাড়া ইউনিয়নের আওয়ামী লীগ চেয়ারম্যান প্রার্থী ও কাউখালী উপজেলা আওয়ামী লীগের সাংগঠনিক সম্পাদক মাহামুদ খান খোকন বলেন, ‘বৃহস্পতিবার রাত সাড়ে ১২টার দিকে আমার চাচা আঃ মজিদ খান দক্ষিণ নিলতী এলাকায় আমার ফুপাতো ভাই দেলোয়ার খানের বাসা থেকে আরেক ফুপাতো ভাই সেলিমকে সঙ্গে নিয়ে একই এলাকায় থাকা তার নিজ বাসায় যাচ্ছিলেন। রাস্তায় জাপা চেয়ারম্যান প্রার্থীর কর্মীরা তাকে কুপিয়ে জখম করে। এ সময় হামলাকারীরা আমার ফুপাতো ভাই সেলিমকেও মারপিট করে। আহত আ. মজিদ খানকে রাতেই বরিশাল শেরে বাংলা মেডিক্যাল কলেজ হাসপাতালে পাঠানো হয়েছে।’